लेडू
हॉवेल
वे कहाँ हैं?
वहाँ पर।
आख़िरी पल में एक बदलाव किया गया है जिसका ज़िक्र करना मैं भूल गई।
कल, लेडू का फ़ैशन शो हॉवेल के परिसर में होगा।
सवाल ही नहीं उठता।
मैं पहले ही निर्देश दे चुकी हूँ
कि शो हॉवेल के खुले मैदान में होगा।
मेज़ॉन लेडू के लिए नया प्रदर्शन-स्थल।
लेडू मेरा घर है।
और यह फ़ैसला मैं करूँगी।
ऐसी सूरत में, तुम या तो अपनी मर्ज़ी से आओगी,
या मुझे तुम्हारे कलेक्शन को ज़ब्त करवाने के लिए पुलिस भेजनी पड़ेगी।
जो कि कल से, हॉवेल ग्रुप की संपत्ति हो चुकी है।
तुम्हारे साथ यह पहले भी हो चुका है, मैडम कैस्तेल,
है ना?
हम अपनी पूरी कोशिश करेंगे, मैडम हॉवेल।
"हम अपनी पूरी कोशिश करेंगे"? आप मज़ाक़ कर रही हैं, पेर्ल?
हम हॉवेल के परिसर में शो नहीं करेंगे।
वहाँ से शो ऐसे "ग़ायब" होगा कि वह हमेशा याद रखेगी। मुझ पर भरोसा रखो।
कुछ ऐसा जो सिर्फ़ तुम कर सकती हो। जैसे मेहमानों के बिना एक शो।
वीडियो पर कैसा रहेगा?
आप चाहती हैं मेरा पहला कूटूर कलेक्शन इंस्टाग्राम पर प्रस्तुत हो?
हाँ। अगर अंत में रोना ही है तो कम से कम हम इसका अंत शान से करेंगे।
अब कही ना काम की बात।
ला मेज़ॉन
यह आँचल के बिना बेहतर है।
काफ़ी बेहतर।
क्या यह थोड़ा अहंकारी होना नहीं है?
नहीं। तुम यहाँ एक कहानी की तलाश में आई थीं।
वह कहानी तुम्हें ही सुनानी होगी।
पालोमा?
सादी टी-शर्ट और सफ़ेद जीन्स। ठीक है?
ठीक है।
वनसाँ क्या कहेंगे?
मैं उससे कह दूँगी कि यह फ़ैसला हो चुका है। फ़िक्र मत करो।
हमें कुछ और भी सोचकर रखना होगा।
उसने कहा था वह आएगी।
तुमने अच्छी तरह से सोच लिया है?
तुम पक्का यही चाहती हो?
ऐसे आत्मघाती मिशन के लिए उससे अच्छा कोई नहीं है।
- हैलो। - हैलो।
सब ठीक है? सब कुछ ले लिया?
हाँ।
शुक्रिया, ये-जी।
जानती हूँ तुम्हें लगता है कि यह बचकाना है।
पालो?
याद है जब इंस्टाग्राम नया-नया आया था?
तुमने दो साल बाद उस पर अकाउंट बनाया था।
और अपनी पहली पोस्ट और दो साल बाद डाली थी।
मैं तुम्हारी एक भी ऐसी तस्वीर नहीं ले पाई थी
जिसमें तुम्हारा कमबख़्त हाथ तुम्हारे चेहरे के सामने ना हो।
और आज, मैं कूटूर पोशाकों की मॉडलिंग कर रही हूँ...
लाखों लोगों के लिए।
मेरी तरफ़ देखो।
लोगों के होश उड़ जाने वाले हैं।
हॉवेल के भी।
तुम्हारे पास लोगों में दिलचस्पी जगाने का हुनर है।
असल में मैं यह मेज़ॉन के लिए कर रही हूँ।
लेकिन, पालो, तुम्हें यह पसंद है।
तुम्हें यह शुरू से ही पसंद था।
यहाँ तक कि तब भी जब लोग तुम्हारे बारे में उलटी-सीधी बातें कर रहे थे।
तुम्हें लोगों की चुनौती स्वीकारना
और उन्हें अपना दीवाना बनाना पसंद था।
इसमें कुछ भी ग़लत नहीं है।
हम दोनों बदल गए हैं, ये-जी।
हो गया।
हैलो, कैरोलीन। आख़िरी पल के बदलाव। तुम तो ऐसे हालात से वाक़िफ़ हो।
मुझे यह मत बताओ कि फ़ैशन शो में क्या होता है।
मैं एक साल में 30 शो करवाती हूँ।
पोशाकें यहाँ से भेजी जा रही हैं। वे एक घंटे में वहाँ पहुँच जाएँगी।
तुम पालोमा को कब भेज रही हो?
हम उसके माथे पर मुहर लगाकर उसे डाक के ज़रिए भेज देंगे।
यह कैसा रहेगा?
जानती हूँ यह तुम्हारे लिए आसान नहीं है, पेर्ल।
पुरानी आदतों को छोड़ना।
मैं तुम्हारा मज़ा किरकिरा नहीं करना चाहूँगी, कैरोलीन।
आख़िरकार, तुमने यह मेहनत से कमाया है।
प्रार्थना करते हैं कि हॉवेल के लोग शो से पहले एडी से मिलने पर ज़ोर ना दें।
याद रखना। मोनीक और सिर्फ़ मोनीक।
इन पोशाकों के पास और कोई नहीं जाना चाहिए, ठीक है?
- सारी पोशाकें आ गईं? - हाँ, सब आ गईं। फ़िक्र मत करो।
नहीं मतलब नहीं! सवाल ही नहीं उठता!
सिर्फ़ यही एक रास्ता है।
अगर उससे वैसी प्रतिक्रिया नहीं आई जैसा हम सोच रहे हैं तो?
अगर 25 सालों में तुम्हें मुझ पर
एक बार, सिर्फ़ एक बार भरोसा करना चाहिए, तो यही वह समय है।
तुम कामयाब हो गए।
अब पालोमा इस मेज़ॉन से उतना ही प्यार करती है, जितना कि तुम।
अब समय आ गया है कि तुम भी उस पर भरोसा करो।
ऐसा समझो कि उन्हें तुम्हारे वीडियो को चुराने का फल मिल रहा है।
उनके ख़ुद के पैंतरे उनके ख़िलाफ़ इस्तेमाल करना?
हाँ।
उनकी छवि को चोट पहुँचाना।
पाँच, चार, तीन, दो, एक।
ग़ज़ब होने वाला है।
लेडू में शामिल होने से पहले,
मेरे लिए, फ़ैशन के लिए पोशाकें बनाना किसी जंग के मैदान में उतरने जैसा था।
मुझे बहुत कुछ सीखने की ज़रूरत थी।
यह अतीत जो मेरा था।
यह कहानी।
मुझे कहीं पर भी कभी ऐसा महसूस नहीं हुआ कि मैं अपनी सही जगह पर हूँ।
लेडू में आने के बाद, मुझे वह मिला जिसकी मेरी ज़िंदगी में कमी थी।
मेरी जड़ें।
परिवार।
कल और आज।
एक ऐसी दुनिया में, जहाँ "सुंदरता" का मतलब "मुनाफ़ा" होता है,
लेडू एक ऐसा द्वीप है, जहाँ आप आज़ाद हैं।
मैं इस आज़ादी की संरक्षक हूँ,
और मैंने इसे बचाने की क़सम खाई है,
अच्छे और बुरे, दोनों तरह के हालात में।
ऑट कूटूर शो वसंत - ग्रीष्म 2024 - लहर
मुस्कुराओ।
लगता है एक वीडियो किसी मेज़ॉन को बचा भी सकता है।
पता है, उसे सब कुछ मैंने ही सिखाया है।
लग्ज़रीटी को फ़ैशन जगत के साल के सबसे बड़े नाटक का अवार्ड हॉवेल और लेडू के बीच के
झगड़े को देते हुए ख़ुशी हो रही है।
सालों से, डीएन पर सिर्फ़ एक ही सनक सवार थी, लेडू को ख़रीदना।
पहले, उन्होंने लेडू परिवार के सबसे छोटे भाई से अपनी बेटी की शादी करवाई।
अब आख़िरकार कम्पनी और परिवार के ज़्यादातर लोगों के शेयरों पर उनका क़ब्ज़ा हो गया है।
लेकिन पालोमा को इस तरह धोखा खाना मंज़ूर नहीं था।
तो, सूट पहने हुए यह शिकारिन बदले में क्या वार करेगी?
पॉपकॉर्न, प्लीज़! हम घटनाओं पर नज़र बनाए हुए हैं।
यह सही नहीं है।
नहीं! यह कोई "शत्रुतापूर्ण अधिग्रहण" नहीं है। आप अपने लेख में यह नहीं लिख सकते!
वह एक पारदर्शी सौदा था, जिससे उनके सारे उत्तराधिकारी सहमत थे।
"ऐस्टेरिक्स के गाँव के ख़िलाफ़ सीज़र"?
इस दो कौड़ी के क़लमघसीट को नौकरी से निकलवाओ!
मीडियापार्ट एक स्वतंत्र संस्था है।
मुझे परवाह नहीं है!
शेयर ख़रीदो! उन्हें डराओ! ज़रूरत पड़े तो प्रभावशाली लोगों से दबाव डलवाओ!
बस इस वामपंथी बकवास को इंटरनेट से हटवाओ!
और लेडू के हर उस कर्मचारी को नौकरी से निकालो जिसमें बग़ावत करने का जज़्बा है।
अगर हमने सबको निकाल दिया तो हमें हड़ताल का सामना करना पड़ेगा।
जो भी हो, उन्हें निकालो!
मॉम, कर्मचारियों की नफ़रत मोल लेना हमारे लिए अच्छा नहीं है।
हम लेडू का काम बंद नहीं होने दे सकते।
छोटे कर्मचारियों को रखो।
उदाहरण प्रस्तुत करने के लिए किसी बड़े शख़्स को निकाल दो।
अब वनसाँ के अपार्टमेंट के हम सह-मालिक हैं, है ना?
- हाँ। - तो बस।
हाँ।
यहाँ पेस्टल ब्लू अच्छा रहेगा।
- कहते हैं, इससे बच्चे को सोने में मदद मिलती है। - ठीक है।
हैलो।
नेल्सन फ़ोहेह, मैं एक वकील हूँ।
मैं एक निवेशक की पेशकश लेकर आया हूँ जो आपके अपार्टमेंट में काफ़ी दिलचस्पी रखते हैं।
गुड इवनिंग।
बधाई हो!
क्या हम घर देख सकते हैं?
लेकिन... यह अपार्टमेंट बिकाऊ नहीं है।
यह हमारी पारिवारिक संपत्ति है। हम अगले हफ़्ते यहाँ रहने आने वाले हैं।
मुझे नहीं पता आपको किसने जानकारी दी है, लेकिन यह बिकाऊ नहीं है।
क्या आप वनसाँ लेडू हैं?
इसकी अनुमानित क़ीमत क्या है?
पच्चीस लाख, लेकिन...
क्यों ना हम इसे दोगुना कर दें?
- तिगुना। - तिगुना? तिगुना।
क्या यह कोई मज़ाक़ है?
बिल्कुल नहीं।
मुझे जवाब जल्दी चाहिए। मैं आपके फ़ोन का इंतज़ार करूँगा।
बहुत ख़ुशी हुई।
मैडम, सर...
तुम सही थीं।
मुझे यह पसंद है।
मुझे यह सब पसंद है।
मुझे यह शुरू से ही पसंद था।
उस पल से जब गिल्ड ने हमें पैरिस में शो करने के लिए आमंत्रित किया था।
मैं चाहती थी कि वह कामयाब हो।
हमारे लिए।
लेकिन मेरे लिए भी।
लेकिन मैंने ख़ुद को धोखा नहीं दिया।
मुझे अभी भी वही चीज़ें पसंद हैं। मैं अभी भी वही इंसान हूँ।
मैं अभी भी उन्हीं दुश्मनों के ख़िलाफ़ लड़ाई लड़ रही हूँ।
मैं अभी भी दुनिया बदलना चाहती हूँ।
तुम्हें तुम्हारी जगह मिल गई है।
मुझे इस एहसास से ईर्ष्या होती है।
तुम्हें वह मिल गई है।
और मैं अभी भी अपनी जगह ढूँढ रही हूँ।
ये-जी।
अगर तुम मेरे दोपेल के शेयर ख़रीदना चाहती हो, तो मुझे कोई परेशानी नहीं है।
तुम भी सही थीं।
हम दोनों बदल गए हैं।
मैं भी बदल गई हूँ।
और मुझे माफ़ कर दो।
मैं तुम्हारी मदद नहीं कर सकती, पालो।
गुड लक।
अब तुम क्या करोगी?
फ़ैशन की राजधानी, बर्लिन वापस जाओगी?
तुम लोग आख़िर यहाँ क्या कर रहे हो?
हम दोपेल में हिस्सेदार बनना चाहते हैं।
हम अपने सारे मुक़दमे वापस ले लेंगे,
और तुम अपने ख़ुद के मेज़ॉन की एकमात्र एडी बनोगी।
किसने कहा मुझे यह चाहिए?
वैसे भी, मैं दोपेल की मालिक नहीं हूँ।
प्रमुख हिस्सेदारी तुम्हारे पास है।
तुम्हें पालोमा की मंज़ूरी की ज़रूरत नहीं है।
वह तुम्हें पहले ही ठुकरा चुकी है।
और तुम चुपचाप उसकी बात मान लेती हो।
तुम्हें ये नीच चालें चलने में मज़ा आता है।
लेकिन मुझे नहीं आता।
अब, मेरी वैन से दफ़ा हो जाओ।
पालोमा ने ज़िंदगी भर के लिए तुम्हें एक सहायक बना दिया है।
सही कह रही हूँ ना, लूसी?
तुम जानती हो कि गूगल पर "दोपेल बर्लिन" ढूँढा जाए तो परिणाम में क्या आता है?
"दोपेल, एक जर्मन रेडी-टू-वियर ब्रांड,
जिसकी संस्थापक पालोमा कैस्तेल-लेडू हैं..."
कितनी दिलचस्प बात है। इंटरनेट पर अभी से उसका नाम बदल गया है।
तुम मुझसे क्या कहलवाना चाहती हो?
कि पालोमा बहुत बड़ी कमीनी है और मुझ बेचारी पर ज़ुल्म हो रहा है?
उसने तुम्हारी ज़िंदगी के सबसे अच्छे साल बर्बाद कर दिए।
उसने तुम्हें दुनिया के सामने नहीं आने दिया।
अब पैरिस के सबसे महान मेज़ॉन में से एक की बागडोर उसके हाथ में है।
तुम्हारे विकिपीडिया पेज पर तुम्हारे बारे में क्या लिखा है?
कुछ नहीं।
क्योंकि तुम्हारी कोई पहचान नहीं है।
और अब तुम कोई नौसिखिया नहीं हो।
तुम्हारे लिए यह अच्छा मौक़ा है।
इतने सालों के बाद,
मुझे लगता है हमारा हिसाब बराबर हो गया है।
मैडम हॉवेल।
आज लूसी नहीं है?
मैंने एक नई लड़की रख ली है। समय के साथ-साथ, कारों की तरह, ये कम भरोसेमंद होती जाती हैं।
इसका क्या नाम है?
दूसरी लूसी।
वही ब्रांड, नया मॉडल।
आप नहीं चाहतीं मैं आपके साथ आऊँ?
नहीं। बोर्ड के सदस्यों को शांत करो।
समस्याओं को सुलझाओ। बड़े साझेदारों से मैं निपट लूँगी।
जब मैं जागूँ तो मुझे इसकी ताज़ा जानकारी चाहिए।
- लूईज़ से कहना... - आप उससे ख़ुद कहेंगी।
ध्यान से।
प्यार आपको।
सी. हॉवेल
उम्मीद है कल रात आप अच्छे से सोए थे, डॉक्टर।
मैं कभी चार घंटे से ज़्यादा नहीं सोता।
मेरी तरह।
मोहतरमा और सज्जनों।
न्यूनतम सदस्य यहाँ मौजूद हैं, तो मेरा सुझाव है हम मीटिंग शुरू करते हैं।
डीएन के बिना?
मेरी माँ आज आने में असमर्थ हैं।
यह उनका हस्ताक्षरित प्रतिनिधि पत्र है।
अगर मैं अपने चेक में एक शून्य जोड़ दूँ, तो क्या आप मुझे 500 साल तक ज़िंदा रख सकते हैं,
जैसा गूगल के लोग करते हैं?
मैंने अभी तक अमरता में महारत हासिल नहीं की है।
पर अच्छा वैज्ञानिक कभी "नामुमकिन" नहीं कहता।
हैलो।
यह हमारे सामने आख़िर है क्या?
मेरी माँ का दिमाग़।
और उनका ट्यूमर।
दस से उल्टी गिनती गिनिए।
शुरू करिए।
दस,
नौ,
आठ,
सात...
मुमकिन है जल्दी ही मेरी माँ इस पद के लिए सक्षम ना रहें।
उन्होंने अपनी सेहत की जाँच के झूठे परिणाम दिखाकर बहुत सावधानी से इस ट्यूमर को छुपाया।
आप यह बात कब से जानती हैं?
आज, हमारे सामने दोहरा संकट है।
छवि
और प्रबंधन।
लेडू को लेकर मेरी माँ की ख़तरनाक सनक ने हमें मुश्किल हालात में डाल दिया है।
लेकिन वह ब्रांड बहुत लोकप्रिय है और समय के साथ,
वह हमारे ग्रुप को और ताक़तवर बनाएगा।
सब लोगों के हितों की रक्षा करने के लिए, मैं आपके सामने पुनर्गठन का प्रस्ताव रखती हूँ।
विक्टर लेडू अपने परिवार के मेज़ॉन और उससे जुड़ी गतिविधियों को कुशलता से संभालेंगे।
जहाँ तक हॉवेल की बात है,
मैं बोर्ड के सामने सीईओ के पद के लिए अपनी उम्मीदवारी प्रस्तुत करना चाहूँगी।
क्या हम वोट करें?
हाय।
गुड मॉर्निंग।
गुड मॉर्निंग, पालोमा।
हमारे पास नए नमूने आ गए हैं।
मैं कभी जीवाश्म-आधारित माल का इस्तेमाल नहीं करती।
मुझे यह बात तुम्हें कितनी बार बतानी पड़ेगी?
हम सिर्फ़ बचा हुआ माल इस्तेमाल करेंगे।
मेरी बात समझ आ गई?
लेकिन मिस्टर लेडू ने मुझसे कहा...
हाँ।
मैंने उनसे कहा कि हमने अपनी कपड़ों की नीति पर फिर से विचार करने की योजना बनाई है।
हम अपने स्रोत सम्बन्धी लक्ष्यों को नहीं बदल रहे हैं,
लेकिन हमें और ज़्यादा, और तेज़ी से उत्पादन करना होगा।
तुम एक साल में चार नहीं, आठ कलेक्शन पेश करोगी,
साथ ही एक क्रूज़ कलेक्शन, दो कैप्सूल कलेक्शन और सहकार्य।
अब हम बस चीज़ों को फिर से इस्तेमाल करते नहीं रह सकते।
मुझे इस योजना से बाहर समझो।
ज़रा रुको, पालोमा।
हम तुम्हारी ही तरफ़ हैं।
हॉवेल में, हम तुम्हारे विचारों और तुम्हारे तरीक़े का पूरी तरह से समर्थन करते हैं।
मैं मेज़ॉन लेडू के लिए काम करती हूँ।
एक सलाह देना चाहूँगा :
ज़िद मत करो।
सोचो तो यह बहुत अजीब बात है।
आख़िर यह तुम्हारी ही वजह से हुआ।
मेरी वजह से क्या हुआ?
हॉवेल पर्यावरण प्रेमी दिखने लगा।
संरचना बदलना मुश्किल होगा।
लेकिन हम सजावट पर काम कर सकते हैं, ताकि इसमें लेडू की झलक कम दिखाई दे।
मैं चाहता हूँ कि यह लेडू ही दिखे।
मैं बस चाहता हूँ कि इसमें से... "वनसाँ" की झलक कम हो जाए।
तुमने सजावट में बदलाव भी शुरू कर दिए?
मैं तुमसे बाद में मिलता हूँ।
मैं तुम्हारा स्वागत करने आई हूँ।
मुझे नहीं लगा था कि तुम मुझसे दोबारा बात करोगी, क्योंकि...
तुमने विश्वासघात किया?
मैंने भी नहीं सोचा था।
तुमने अपना इरादा क्यों बदल दिया?
मैं वनसाँ जैसी नहीं हूँ। मैं तुम्हें इस परिवार का हिस्सा मानती हूँ।
और मेज़ॉन को लेकर तुम्हारी महत्वाकांक्षाएँ बहुत ऊँची हैं।
तो हाँ, मैं तुम्हें माफ़ करती हूँ।
इधर आओ।
अच्छा। दुश्मन के साथ मेल-जोल हो रहा है।
तुम्हें पता है इन बालों से तुम आसानी से पहचानी जा सकती हो?
तुमने उसे हमेशा हर ग़लती के लिए माफ़ किया है।
मैं उसे माफ़ नहीं कर रही हूँ।
इस बार मैं उसे माफ़ नहीं कर सकती। पर मैं उसे यक़ीन दिलाना चाहती हूँ कि मैंने उसे माफ़ कर दिया।
बहना, जब तुम्हारे पंजे बाहर निकलते हैं तो बहुत मज़ा आता है।
हमने विक्टर को खो दिया है, पर उसकी बेटी को नहीं खोएँगे।
लूईज़ एक लेडू है। मैं यह सुनिश्चित करूँगी कि वह लेडू ही रहे।
उस जंग में डीएन नहीं जीतेगी।
मत भूलो कि हमने पापा से क्या वादा किया था, वनसाँ।
"अगली पीढ़ी के माध्यम से मेज़ॉन को बचाए रखना।"
आख़िर में यह इतना बुरा विचार नहीं है।
कम से कम तुम समय रहते यह बात समझ गए।
लाल रंग तुम पर जँचता है।
आ जाओ।
बैठो।
मॉम, मैं आपको...
ख़ुद को सही ठहराने की कोशिश करके मेरा अपमान मत करो।
मुझे कभी तुम पर भरोसा नहीं रहा।
किसी को नहीं था।
जब तुम्हारा जन्म हुआ था, दाई ने मुझसे कहा था कि तुम एक हफ़्ता भी ज़िंदा नहीं रहोगी।
तुम इतनी कमज़ोर थीं कि तुम्हारा बचना मुश्किल था।
लेकिन तुमने हिम्मत नहीं हारी
और तुमने मौत को हरा दिया।
इसलिए मैंने तुम्हें मज़बूत बनाने के लिए वह सब किया जो मैं कर सकती थी।
और मैं कामयाब हो गई।
तुम्हें इतने सालों तक प्रशिक्षण देना रंग लाया है।
तुम हॉवेल के लिए सब कुछ क़ुर्बान करने के लिए
तैयार हो।
जिसमें मेरा ख़ात्मा करना भी शामिल है।
शेयर की क़ीमत बढ़ गई है।
मुझे हम पर गर्व हो रहा है।
मुझे प्यास लगी है।
मुझे थोड़ा पानी दोगी?
मुझे पानी पकड़ाओगी?
शुक्रिया।
मैं पहले ही बोर्ड मीटिंग में हुई बेहद अनियमित मतदान प्रक्रिया को चुनौती दे रही हूँ।
अभी मुझे तुम्हें एक और चीज़ सिखाना बाक़ी है, मेरी बच्ची।
हार।
जल्दी से स्वस्थ हो जाइए, मॉम।
फ़िक्र मत करो।
मैं सिर्फ़ अपनी चीज़ें ले रही हूँ।
मुझे नौकरी से निकाल देने के आनंद से तुम्हें वंचित कर देने के लिए मुझे माफ़ करना।
क्या?
तुम चाहते हो काश हमारे बीच के हालात अलग होते?
हमने सब कुछ करके देख लिया, विक्टर।
और हम नाकामयाब हुए।
यही सच है।
दरअसल, मुझे थोड़ी राहत मिली है।
तुम्हारे बदले की आग के सामने मेरा अस्तित्व हमेशा छोटा ही रहा।
लेकिन तुम्हारे विपरीत,
मैं अब आख़िरकार ज़िंदगी में आगे बढ़ सकती हूँ।
मुझे एहसास है कि मैं कभी भी ख़ुश नहीं रहूँगा।
अफ़सोस।
तुम...
तुम कहाँ जा रही हो?
मैं मिलान जा रही हूँ।
मैं अपनी चीज़ें लेने के लिए किसी को भेज दूँगी।
आप कौन हैं?
परिवार का एक विश्वासघाती, यहाँ दूसरे विश्वासघाती से मिलने आया है।
क्या आपके पास बैज है?
विक्टर लेडू से कहो उनका भांजा आया है।
ठीक है।
आप यह रंग तो नहीं लगाते।
पेर्ल चली गई?
उसके लिए अच्छा है।
क्या? यह सच है।
आप यह बात जानते हैं।
प्यार के कोई मायने नहीं होते। सिर्फ़ प्यार का सबूत मायने रखता है।
अगर तुम बुरा ना मानो, तो मैं इसे लिख लूँगा।
आप बहुत बड़े कमीने हैं।
हर तरह से।
और इतने सालों तक लगातार इतना बड़ा कमीना बने रहना मुश्किल काम है।
तो...
क्या मैं तुम्हें तुम्हारा मेज़ॉन दिखाने ले चलूँ?
तुम यहाँ आकर रहने वाले हो।
अभी मुझे नहीं पता कि हम तुम्हें कहाँ रखेंगे, लेकिन हम कुछ जगह ख़ाली कर रहे हैं।
विश्वास हो रहा है?
उसी जगह पर पोशाकें बनाना, जहाँ तुमने चलना सीखा था,
तुम्हारे पालन-पोषण की भूमि पर। यही तुम्हारा बचपन का सपना था ना?
आप मानसिक रूप से बीमार हैं।
क्यों?
आपने पहले ही मेरे शेयर, मेरा करियर, और मेरा इकलौता प्यार मुझसे छीन लिया है।
यहाँ तक कि मेरी माँ भी!
हद है, आपको और क्या चाहिए?
मैं चाहता हूँ हम साथ मिलकर काम करें।
एक परिवार की तरह।
मुझे पूरा यक़ीन है कि तुम और मैं साथ मिलकर बहुत महान काम करेंगे।
और मैं इसकी शुरुआत करने के लिए बेसब्र हूँ।
चलो।
वैसे,
हॉवेल के प्रभाव से बाहर मेरे रहने की जगह का सारा इंतज़ाम हो गया है?
- सब ठीक है? - ठीक है।
विक्टर ने अभी मुझे निकाला नहीं है,
लेकिन मुझ पर यह गाज कभी भी गिर सकती है।
शुक्रिया, नेली।
शुक्रिया।
एक बात बताओ, नेल्सन। तुम्हारे बच्चे हैं ना?
- हाँ। - कितने? दो?
तीन।
तुम्हें उन्हें पैदा करने का फ़ैसला क्यों किया?
मैं...
मुझे लगता है, उसकी सबसे बड़ी वजह तो प्यार ही है।
"प्यार।" बेशक।
और यह वजह तो सबसे ज़्यादा ख़ूबसूरत है।
फिर भी, यह सोचकर थोड़ी हिम्मत नहीं मिलती
कि शायद तुम्हारे बच्चे तुम्हारे काम को आगे बढ़ाएँगे?
कि वे एक तरह से तुम्हारे अस्तित्व का ही विस्तार हैं?
एक तरह से, हाँ।
मान लेते हैं,
मैं अपने कुछ शेयर
पालोमा को देना चाहता हूँ।
और पेर्ल को भी।
कितना ख़ूबसूरत उपहार है।
मैं तुरंत काग़ज़ी कार्रवाई शुरू करता हूँ।
मेरा सुझाव है कि आप सम्बन्धित पक्षों को सूचित कर दें।
शुक्रिया।
तुम्हारी माँ कैसी हैं?
अभी भी ज़िंदा हैं?
सर्जरी ठीक हो गई।
होश आने पर उन्हें बड़ा झटका लगा होगा।
वह हम पर मुक़दमा कर रही हैं।
वह हार जाएँगी।
वह गालियाँ देंगी।
और वह हार मान लेंगी।
और तुम?
पेर्ल?
मुझे उसे नौकरी से नहीं निकालना पड़ा।
वह ख़ुद जा रही है।
नज़र से दूर, मन से दूर।
बिल्कुल वैसा जैसा तुम चाहती थीं।
तुम यहाँ हो।
- तुम ठीक तो हो ना? - हाँ।
मैं आपसे सबसे पहली बार
यहीं मिली थीं।
मतलब, एक वयस्क के रूप में पहली बार।
आपने बहुत ख़राब बरताव किया था।
मैंने बहुत घटिया बरताव किया था।
पालोमा।
जानता हूँ
कि यह तुम्हारे लिए मुश्किल होगा,
भले ही नामुमकिन ना हो।
लेकिन मैं तुमसे माफ़ी माँगना चाहता हूँ।
तुम्हें छोड़ देने के लिए
मुझे माफ़ कर दो।
वह तो मेरी माँ थीं जिन्होंने...
हाँ। लेकिन उसके बाद।
पहले पाँच सालों तक, मैंने बहुत कोशिश की।
मैंने ख़त लिखे, मैंने पैसे भेजे।
फिर मैंने...
मैंने तुम्हें ढूँढना बंद कर दिया।
मुझसे ग़लती हो गई।
और हाँ, मैंने तुम्हें छोड़ दिया।
अब से,
मैं चाहता हूँ कि हम एक-दूसरे से जुड़े रहें।
हमेशा।
इस मेज़ॉन के ज़रिए।
इसीलिए मैंने तुम्हें
हिस्सेदारी देने का फ़ैसला किया है।
सब लोगों को हैलो।
आख़िरकार, हम यहाँ साथ में बैठे हैं। मीटिंग शुरू की जा सकती है।
मुझे इस विशाल, ख़ूबसूरत लेडू परिवार में नए लोगों का स्वागत करते हुए ख़ुशी हो रही है।
बहुत ख़ुशी।
पेर्ल, तुम तो यहाँ से जाना चाहती थीं ना?
तुम्हें क्या लगा कि यहाँ से जाने से पहले मैं अपनी पहली आधिकारिक बोर्ड मीटिंग में नहीं आऊँगी, विक्टर?
तुम्हें सच में लगता है पूँजी को विघटित कर देने से तुम्हारी कोई मदद होगी?
वैसे भी, क्या मदद होगी?
मेरे भोले विक्टर, तुम यह कभी नहीं समझ पाए कि यह मेज़ॉन कैसे काम करता है।
इसे सुचारू रूप से चलाने के बारे में तुम्हें कुछ नहीं पता।
और फिर भी आज,
मैं इसका मालिक हूँ।
नहीं। प्रमुख हिस्सेदारी हॉवेल ग्रुप के पास है। दोनों में अंतर है।
और वह भी अभी के लिए।
हमें ग्रुप के सहायकों के लिए जगह की ज़रूरत पड़ेगी।
मैंने तुम्हारे अपार्टमेंट का अधिग्रहण करने का फ़ैसला किया है।
तुम्हारे पास दो दिन हैं। काफ़ी हैं ना?
बिल्कुल काफ़ी हैं।
मैं कहीं भी रहूँ,
तुम पर मेरी नज़र हमेशा बनी रहेगी,
मेरे प्यारे भाई।
वह दिन याद है जब हमने इसे यहाँ लटकाया था?
हाँ।
वह दिन जब हमने डैड को आख़िरी बार ज़िंदा देखा था।
स्टीक्स नदी,
अकेलापन
और अवसादग्रस्त मनोदशा।
कितनी अजीब विरासत है।
यह पेंटिंग तुम्हें मिलनी चाहिए थी।
तुम हमेशा से उनकी चहेती थीं।
तुम्हें कोई पछतावा नहीं होता?
अब उजाले की ओर क़दम बढ़ाने का समय आ गया है।
"डी टोटेनिन्सेल, द आइल ऑफ़ द डेड।"
यह उस पेटिंग का सन् 1884 में बनाया गया चौथा संस्करण है,
जिसके बारे में मान लिया गया था कि वह बर्लिन में सन् 1945 में हुई बमबारी में नष्ट हो गई थी।
पर देखिए, यहाँ यह आपके सामने रखी हुई है।
आज, आपके पास एक दुर्लभ मौक़ा है।
इसीलिए नीलामी की शुरुआत 30 लाख यूरो से होगी।
तीस लाख। बत्तीस लाख?
मैडम की बोली है 40 लाख।
ढाई करोड़।
पीछे से ढाई करोड़ की बोली।
ढाई करोड़ एक, ढाई करोड़ दो...
तो?
काम हो गया। पेंटिंग आपकी हुई।
उसे यहाँ भिजवा दो।
तुम्हें मेरा नया आज़ाद मुख्यालय पसंद आया?
यह काफ़ी खुला है, ख़ूबसूरत है,
थोड़ा सा दिखावटी है।
और मुझे यहाँ से नज़ारा पसंद आया।
उम्मीद है मेरा क्रूर छोटा भाई तुम्हारे साथ ज़्यादा कठोर बरताव नहीं कर रहा है।
वह मुझे फुसलाने की कोशिश कर रहे हैं।
उन्होंने लेडू के सस्टेनेबल फ़ैशन अवार्ड और पशु कल्याण के लिए आचार संहिता शुरू करने के लिए
अभी-अभी एक बहुत बड़ा शो आयोजित किया है।
ज़रूर किया होगा।
दरअसल वह चाहते हैं कि मैं एक नया पर्फ़्यूम डिज़ाइन करूँ।
उन्हें पैसों की ज़रूरत है।
क्या हम उनके वार का जवाब देंगे?
"हम" उन्हें अदालत में लेकर जाएँगे।
लेकिन हमें नए सबूतों की ज़रूरत होगी।
नेल्सन यह साबित करना चाहता है कि जज भ्रष्ट है।
यह आसान नहीं है, क्योंकि हॉवेल ने लगभग सभी को घूस खिला रखी है।
हमें उस बेईमान इंसान को ढूँढना होगा जो मेरे भांजे के साथ सो रहा था।
मेरा ख़ास मेहमान।
मुझे लगा था हमारा हिसाब हो चुका है।
मुझे आख़िर यहाँ क्यों लाया गया है?
हम मेरी बेटी को एक सरप्राइज़ देने की तैयारी कर रहे हैं।
तुम मेरा ग्रुप वापस हासिल करने में मेरी मदद करोगे।
उप-शीर्षक अनुवादक : पुनीत कुसुम